นายรณชัย จิตรวิเศษ ผู้ว่าราชการจังหวัดหนองคาย กล่าวในพิธีเปิดงาน “สนุกวิทย์ KIDS สร้างสรรค์” ว่าการพัฒนาและส่งเสริมศักยภาพของกำลังคนในจังหวัดหนองคาย ให้มีความรู้และความเข้าใจด้านวิทยาศาสตร์ คณิตศาสตร์และเทคโนโลยีและมีสมรรถนะที่พึงประสงค์ เป็นสิ่งที่ทุกคนควรตระหนัก และเร่งรัดดำเนินการ เพื่อสร้างสรรค์นวัตกรรมที่เป็นประโยชน์ต่อการดำรงชีพในอนาคต งาน “สนุกวิทย์ KIDS สร้างสรรค์” ที่จัดขึ้นนี้จะช่วยสร้างความรู้ ความเข้าใจและสร้างแรงบันดาลใจให้กับผู้ปกครอง ผู้บริหาร ครู นักเรียน ของ จังหวัดหนองคาย ให้เล็งเห็นประโยชน์ของการเรียนรู้วิทยาศาสตร์ คณิตศาสตร์และเทคโนโลยีเพื่อชีวิตและอาชีพของลูกหลานในอนาคต